5 พันธกิจ
หลังจากตั้งดูโอผู้บริหาร อาทิตย์ นันทวิทยา เป็นประธานเจ้าหน้าที่บริหาร
18 เม.ย. 2558

โดย...สปาย008
หลังจากตั้งดูโอผู้บริหาร อาทิตย์ นันทวิทยา เป็นประธานเจ้าหน้าที่บริหาร และ ญนน์ โภคทรัพย์ เป็นกรรมการผู้จัดการ ธนาคารไทยพาณิชย์ ทั้งสองคนชีวิตดี๊ดี มีพี่เลี้ยงคอยแนะนำสั่งสอนงาน
อาทิตย์ มี ดร.วิชิต สุรพงษ์ชัย ประธานกรรมการบริหาร เป็นพี่เลี้ยงอยู่ ส่วน ญนน์ มี กรรณิกา ชลิตอาภรณ์ กรรมการธนาคาร เป็นพี่เลี้ยง
ทั้งสองคนจะต้องบริหารภายใต้นโยบายของบอร์ดที่ได้เสนอแผนต่อ ผู้ถือหุ้นเมื่อวันที่ 2 เม.ย.ที่ผ่านมา โดยแนวทางการจัดการและส่งเสริมการดำเนินธุรกิจในปี 2558 มีดังนี้
1.ปรับโครงสร้างองค์กรตามกลุ่มธุรกิจเป็นตามลักษณะงานและกระจายอำนาจ
2.พัฒนาบุคลากรและเสริมทัพผู้บริหารระดับสูงและทีมงาน
3.เพิ่มขีดความสามารถผ่านการลงทุนในระบบและเทคโนโลยี
4.ยกระดับการบริหารความเสี่ยงและการควบคุม
5.รักษาระดับการเติบโตของธุรกิจหลักและพัฒนาการดำเนินธุรกิจรูปแบบใหม่
ทั้ง 5 ข้อนี้ เป็นเรื่องที่ผู้บริหารใหม่ทั้งสองคนต้องดำเนินการตามพันธกิจที่ได้รับมอบหมาย ดูแล้วไม่น่าจะยากเท่าไหร่ แต่ก็ทำไม่ง่ายนะครับคุณ